ത്യാഗി രാജസ്ഥാന്റെ യോഗി, പഞ്ചാബ് കിംഗ്സിനെ രണ്ട് റണ്സിന് തോല്പ്പിച്ച് രാജസ്ഥാന് റോയല്സ് ദുബായ് : ചുണ്ടിനടുത്തെത്തിയ വിജയത്തില് ചുംബിക്കാനൊരുങ്ങിയ പഞ്ചാബിനെ ഞെട്ടിച്ച് രാജസ്ഥാന് റോയല്സിന്റെ അട്ടിമറി വിജയം.ഇന്നലെ നടന്ന ഐ.പി.എല് മത്സരത്തില് രണ്ട് റണ്സിനാണ് റോയല്സിന്റെ ജയം.ജയിക്കാന് നാലു റണ്സ് മാത്രം വേണ്ടിയിരുന്ന അവസാന ഓവറില് രണ്ട് റണ്സ് മാത്രം വിട്ടുകൊടുക്കുകയും രണ്ട് വിക്കറ്റ് വീഴ്ത്തുകയും ചെയ്ത അപൂര്വ പ്രകടനത്തിലൂടെ യുവ പേസര് കാര്ത്തിക് ത്യാഗിയാണ് രാജസ്ഥാന് റോയല്സിന്റെ അവിശ്വസനീയ വിജയത്തിന്റെ തിരക്കഥയെഴുതിയത്. ഇന്നലെ ആദ്യ ബാറ്റിംഗിനിറങ്ങിയ രാജസ്ഥാന് അവസാന പന്തില് 185 റണ്സിന് ആള്ഔട്ടാവുകയായിരുന്നു.യശ്വസി ജയ്സ്വാള് 49,എവിന് ലെവിസ്36, ലിയാം ലിവിംഗ്സ്റ്റണ് 25,മഹിപാല് ലൊമോര്43 എന്നിവരുടെ പോരാട്ടമാണ് രാജസ്ഥാനെ 185ലെത്തിച്ചത്.പഞ്ചാബിനായി അര്ഷദീപ് സിംഗ് അഞ്ചുവിക്കറ്റ് വീഴ്ത്തി.മറുപടിക്കിറങ്ങിയ പഞ്ചാബിന് വേണ്ടി കെ.എല് രാഹുല്49,മായാങ്ക് അഗര്വാള് 67, എയ്ഡന് മാര്ക്രം26 നിക്കോളാസ് പുരാന് 32എന്നിവര് പോരാടിയെങ്കിലും അവസാന ഓവറിലെ ത്യാഗിയുടെ പ്രകടനത്തിന് മുന്നില് നിഷ്പ്രഭമായിപ്പോയി. 1834ലേ കെ.എല് രാഹുലിന്റെ ടീമിന് എത്താന് കഴിഞ്ഞുള്ളൂ. അവസാന ഓവറിന്റെ മൂന്നാം പന്തില് പുരാനെ ത്യാഗിയുടെ പന്തില് സഞ്ജു പിടികൂടിയപ്പോള് പഞ്ചാബിന് ജയിക്കാന് മൂന്ന് റണ്സ് കൂടി മതിയായിരുന്നു.അടുത്ത രണ്ടുപന്തുകളിലും ദീപക് ഹൂഡയെ റണ്സെടുക്കാന് സമ്മതിക്കാതിരുന്ന കാര്ത്തിക് ത്യാഗി അഞ്ചാം പന്തില് ഹൂഡയെ പുറത്താക്കി അവസാന പന്തില് മൂന്ന് റണ്സ് എന്ന നിലയിലേക്കാക്കി. അവസാന പന്തില് ഫാബിയന് അല്ലനെയും റണ്സ് എടുക്കാന് അനുവദിക്കാതിരുന്ന ത്യാഗിയാണ് വിജയം രാജസ്ഥാന് സമ്മാനിച്ചത്. ഇന്നത്തെ മത്സരം ഡല്ഹി Vs ഹൈദരാബാദ് 7.30 pm മുതല് സ്റ്റാര് സ്പോര്ട്സ് മിഥാലി രാജ് കരിയറില് 20000 അന്താരാഷ്ട്ര റണ്സ് പിന്നിട്ടു